REPUBLIKA SRPSKA

OPŠTINA UGLjEVIK

NAČELNIK OPŠTINE

Broj: 02/7-404-25/22

Datum,24.02.2022.godine

Na osnovu člana 59. i 82. stav 3. Zakona o lokalnoj samoupravi (,,Službeni glasnik RS“, broj: 97/16), člana 68. i 89. Statuta Opštine Ugljevik (“Službeni bilten Opštine Ugljevik”, broj: 7/17) i člana 18, 19. i 25. Zakona o javnim nabavkama BiH („Sl. glasnik BiH“, broj: 39/14 ), Načelnik Opštine Ugljevik, d o n o s i

O D L U K U

O PRISTUPANjU POSTUPKU JAVNE NABAVKE RADOVA

Član 1.

Ovom odlukom odobrava se pokretanje postupka javne nabavke radova na asfaltiranju puteva na području Opštine Ugljevik.

Nabavka iz prethodnog stava provešće se putem otvorenog postupka.

Član 2.

Za realizaciju nabavke iz člana 1. ove Odluke odobravaju se finansijska sredstva u iznosu od 293.662,98 KMbez zaračunatog PDV-a.

Oznaka predmetne nabavke preuzeta iz JRJN: 45000000-7 građevinski radovi.

Sredstva iz prethodnog stava planirana su Planom javnih nabavki za 2022. godinu pod rednim brojem 3 (radovi) „Kapitalni projekti koji se sufinansiraju sredstvima građana i neprofitnih organizacija u odnosu 70%-30%“ i u budžetu Opštine za 2022. godinu pod ekonomskim kodom 415200 i 511100, a koji postupci se provode sukcesivno prema ukazanoj potrebi, odnosno primljenim zahtjevima mjesnih zajednica, udruženja građana i pojedinaca sa područja opštine Ugljevik.

Član 3.

Realizaciju nabavke iz člana 1. ove Odluke provešće Odsjek za javne nabavke, investicije i nadzor putem Komisije u skladu sa postupcima regulisanim zakonom i podzakonskim aktima.

Član 4.

Zaključenje ugovora ili drugog pravnog posla u cilju realizacije predmetne javne nabavke provest će se u skladu sa ovlaštenjima utvrđenim zakonom i opštim aktima ugovornog organa.

Član 5.

Ova odluka stupa na snagu danom donošenja i ista će biti objavljena na zvaničnoj veb-stranici ugovornog organa [www.opstinaugljevik.net](http://www.opstinaugljevik.net).

NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_

Vasilije Perić, dipl.ek.

Odsjek za javne nabavke,

investicije i nadzor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miroslav Mirković, dipl. inž.

Dostavljeno:

1.Odsjeku za poslove skupštine i ljudske resurse,

2. u predmet.